Ný lög um samskiptaráðgjafa íþrótta - og æskulýðsstarfs byggja á tillögum starfshóps mennta - og menningarmálaráðherra um aðgerðir gegn kynferðislegri áreitni og ofbeldishegðun í íþrótta - og æskulýðsstarfi . Lögin heimila ráðherra að fela þriðja aðila að sinna hlutverki samskiptaráðgjafa og á þeim grundvelli var ráðist í útboð á þjónustunni . Þrír aðilar sóttust eftir því að annast ráðgjöfina og að loknu formlegu mati var Domus Mentis – Geðheilsustöð talin hæfust . Í dag var því skrifað undir samstarfssamning ráðuneytisins og Domus Mentis . Samskiptaráðgjafanum er m.a. ætlað að leiðbeina einstaklingum sem til hans leita vegna atvika eða misgerða sem orðið hafa í skipulögðu íþrótta - og æskulýðsstarfi sem varða t.d. einelti , ofbeldi eða kynbundna eða kynferðislega áreitni . Þá mun ráðgjafinn einnig veita íþrótta - og æskulýðsfélögum og -samtökum fræðslu og ráðgjöf . Lilja Alfreðsdóttir mennta - og menningarmálaráðherra : „ Það er afar mikilvægt að tryggja framvindu þessa máls og ánægjulegt að við getum með markvissari hætti en áður stuðlað að auknu öryggi iðkenda . Samfélagið okkar er að ganga í gegnum vitundarvakningu um málefni sem tengjast kynferðislegri áreitni og ofbeldishegðun . Það er okkar markmið að tryggja að allir njóti verndar í skipulögðu íþrótta - og æskulýðsstarfi . “ Domus Mentis veitir einstaklingum , fjölskyldum , fyrirtækjum og stofnunum víðtæka þjónustu sem stuðlar að bættri líðan og geðheilsu fólks . Hjá fyrirtækinu starfar fagfólk með breiða þekkingu á félags - heilbrigðis - og réttarvörslukerfinu , sálfræði , geðlæknisfræði , hjúkrunar - og kynfræði og félagsráðgjöf . Fyrirhugað er að ráðið verði í stöðu samskiptaráðgjafans á næstunni og viðkomandi hefji formlega störf í næsta mánuði . Þá er einnig ráðgert að opnaður verði fræðsluvefur um hlutverk ráðgjafans og verksvið .